proxectonos/corpus_dominio_legal_administrativo_tmp huggingface dataset:
EXTRACTO da Resolución do 31 de marzo de 2020 pola que se modifican as bases reguladoras do Marco de apoio ao acceso ao crédito das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades de crédito adheridas, publicadas mediante a Resolución do 7 de febreiro de 2020 (DOG número 28, do 11 de febreiro) (código de procedemento IG535A).
Instituto Galego de Promoción Económica — III. Outras disposicións — 01/04/2020

BDNS (Identif.): 494996.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Importe
Modifícase a dotación orzamentaria das bases reguladoras, que queda establecida do xeito seguinte:
a) Para atender posibles falidos nos reavais concedidos ante as sociedades de garantía recíproca, con cargo á partida orzamentaria 09.A1.741A.8900 dotaranse provisións por importe de 2.500.000 €.
b) Para as compensacións económicas ás SGR, os créditos dispoñibles nesta convocatoria serán de 5.000.000 €, partida orzamentaria 09.A1.741A.7700, do exercicio 2020, previa existencia de crédito adecuado e suficiente.
c) A subsidiación ao tipo de xuro financiarase con cargo á partida orzamentaria 09.A1.741A.7700, cunha dotación de 1.800.000 € para o ano 2020 e de 1.800.000 € para o ano 2021.
Segundo.
Prazo de presentación de solicitudes
O prazo de presentación de solicitudes da liña «Préstamos avalados para apoiar pemes e autónomos no contexto do actual brote do COVID-19» comezará o día seguinte ao da publicación desta resolución no
Diario Oficial de Galicia
e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será obxecto de publicación no
Diario Oficial de Galicia
e na páxina web do Igape, co fin de pechar anticipadamente o prazo de presentación de solicitudes, de conformidade co disposto no artigo 32 do Regulamento da Lei de subvencións de Galicia (Decreto 11/2009, do 8 de xaneiro).
b) O 30 de setembro de 2020.
Santiago de Compostela, 31 de marzo de 2020
ORDE do 10 de marzo de 2020 pola que se fixa o prezo de venda ao público dunha publicación.
Consellería de Cultura e Turismo — III. Outras disposicións — 06/04/2020

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase, de ser o caso, co IVE incluído.
Santiago de Compostela, 10 de marzo de 2020
RESOLUCIÓN do 26 de marzo de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas para a supervisión do proxecto de demolición do edificio da estación de autobuses de Ourense.
Consellería de Infraestruturas e Mobilidade — III. Outras disposicións — 06/04/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas, para a supervisión do proxecto de demolición do edificio da estación de autobuses de Ourense, que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario, así como a normativa técnica que resulte de aplicación para o proxecto.
– Estes documentos emitiraos persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva, ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do referido informe técnico de supervisión anteriormente sinalado e concluirá coa entrega deste, que será efectuada con data límite do 31 de decembro de 2020.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos prestados en desenvolvemento desta.
Santiago de Compostela, 26 de marzo de 2020
RESOLUCIÓN do 27 de marzo de 2020, da Secretaría Xeral da Igualdade, pola que se dá publicidade das axudas concedidas ao abeiro da Resolución do 22 de novembro de 2019 pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas polo programa operativo FSE Galicia 2014-2020, e se procede á súa convocatoria para o ano 2020 (código de procedemento SI431A).
Vicepresidencia e Consellería de Presidencia, Administracións Públicas e Xustiza — III. Outras disposicións — 07/04/2020

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 22 de novembro de 2019, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciada polo programa operativo FSE Galicia 2014-2020, e se procede á súa convocatoria para o ano 2020 (DOG núm. 2, do 3 de xaneiro de 2020) que se indican no anexo, cun importe total de 449.996,77 euros, con cargo á aplicación 05.11.313D.481.1 dos orzamentos xerais da Comunidade Autónoma de Galicia para o exercicio 2020.
Esta convocatoria está financiada ao 80 % con fondos do programa operativo FSE Galicia 2014-2020, obxectivo temático 9 «Promover a inclusión social e loitar contra a pobreza e calquera forma de discriminación», prioridade de investimento 9.3 «A loita contra todas as formas de discriminación e a promoción da igualdade de oportunidades», obxectivo específico 9.3.1 «Aumentar a integración sociolaboral das persoas pertencentes a colectivos máis vulnerables, a través de actuacións que fomenten a igualdade de xénero e a conciliación da vida persoal e laboral, evitando, pola súa vez, a discriminación múltiple», e liña de actuación 121 «Loita contra a explotación sexual e o tráfico de seres humanos, e apoio ás súas vítimas».
Santiago de Compostela, 27 de marzo de 2020
RESOLUCIÓN do 6 de marzo de 2020 pola que se actualizan os anexos da Orde do 28 de decembro de 2015 pola que se regulan os medios de comprobación do valor dos bens inmobles que se utilizarán, dos previstos no artigo 57 da Lei 58/2003, do 17 de decembro, xeral tributaria, no ámbito dos impostos sobre sucesións e doazóns e sobre transmisións patrimoniais e actos xurídicos documentados, así como a normativa técnica xeral.
Axencia Tributaria de Galicia — III. Outras disposicións — 08/04/2020

A través desta resolución modifícase á baixa o coeficiente que se aplicará en seis concellos galegos nos cales se procedeu a unha revisión de relatorio catastral con efectos de 2020. Con esta modificación compénsase a variación á alza na base de aplicación do coeficiente como consecuencia da revisión do relatorio, de modo que o coeficiente se axusta aos novos valores de mercado e as cotas resultantes non varían respecto ao exercicio precedente.
Para o resto de concellos, a Dirección Xeral do Catastro aplica a actualización que se prevé na correspondente lei de orzamentos, que para 2020 é de valor 1 (mantéñense os valores catastrais do exercicio anterior), polo que non houbo novo cálculo e mantivéronse os coeficientes da Orde do 17 de abril de 2017.
De acordo co anterior, e en aplicación da normativa técnica regulada na Orde do 28 de decembro de 2015, procede actualizar os valores recollidos nos correspondentes anexos.
Por todo iso, conforme o exposto, de acordo co establecido na disposición derradeira primeira da Orde do 28 de decembro de 2015 pola que se regulan os medios de comprobación do valor dos bens inmobles que se utilizarán, dos previstos no artigo 57 da Lei 58/2003, do 17 de decembro, xeral tributaria, no ámbito dos impostos sobre sucesións e doazóns e sobre transmisións patrimoniais e actos xurídicos documentados, así como a normativa técnica xeral,
Primeiro
Modifícanse os coeficientes do anexo II da Orde do 28 de decembro de 2015 pola que se regulan os medios de comprobación do valor dos bens inmobles que se utilizarán, dos previstos no artigo 57 da Lei 58/2003, do 17 de decembro, xeral tributaria, no ámbito dos impostos sobre sucesións e doazóns e sobre transmisións patrimoniais e actos xurídicos documentados, para os municipios de Camariñas, Laxe, Pontedeume, Sada, Sober e Vilamarín.
Segundo. Entrada en vigor
A presente resolución entrará en vigor o día seguinte ao da súa publicación e aplicarase aos feitos impoñibles dos impostos sobre transmisións patrimoniais e actos xurídicos documentados e sobre sucesións e doazóns que se devindiquen desde o 1 de xaneiro de 2020.
Santiago de Compostela, 6 de marzo de 2020
RESOLUCIÓN do 31 de marzo de 2020 pola que se procede á publicación das subvencións concedidas en virtude da Orde do 19 de decembro de 2019 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia para o ano 2020, tramitada como expediente anticipado de gasto.
Consellería de Sanidade — III. Outras disposicións — 13/04/2020

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 16 da Orde do 19 de decembro de 2019 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia, procédese á publicación das subvencións concedidas en virtude da devandita orde.
Crédito orzamentario inicial: 210.000 €. O custo total das subvencións concedidas irá con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2020.
No que se refire aos beneficiarios, importes concedidos e finalidade da subvención: véxase o anexo.
Santiago de Compostela, 31 de marzo de 2020
RESOLUCIÓN do 5 de marzo de 2020, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo da Comisión Paritaria do VI Convenio colectivo autonómico para o sector de pompas fúnebres, polo que se aproban as táboas salariais para o ano 2020.
Consellería de Economía, Emprego e Industria — III. Outras disposicións — 14/04/2020

Unha vez visto o acordo da Comisión Paritaria do VI Convenio colectivo autonómico para o sector de pompas fúnebres, polo que se aproban as táboas salariais para o ano 2020, subscrito entre a representación empresarial Agesef e Fegaserfu e as organizacións sindicais UGT Galicia e SN de CC.OO. de Galicia, na xuntanza do 24 de xaneiro de 2020, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Secretaría Xeral de Emprego,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispor a súa publicación no Diario Oficial de Galicia.
Santiago de Compostela, 5 de marzo de 2020
Santiago de Compostela, ás 11.00 horas do día 24 de xaneiro de 2020, na sede do Consello Galego de Relacións Laborais, sito na rúa Algalia de Abaixo 24 baixo, reúnense as persoas sinaladas e que forman a Comisión Paritaria do VI Convenio colectivo autonómico para o sector de pompas fúnebres de Galicia.
– Representación empresarial
Por parte de Agesef:
José Luis Varela Tabarés
Pedro de Diego Olavarrieta
Por parte de Fegaserfu:
José Becerra Vázquez
Jorge Balado Blanco (representado por José Becerra Vázquez)
– Representación sindical
Por parte de UGT:
Óscar Souto Collazo
Miguel Ángel Soto García
Pablo Mosquera Rico
Serafín Álvarez Seoane
Montserrat Lamas Castro
Por parte de CC.OO.:
Juan Manuel Baliñas Touzón
O motivo da xuntanza é proceder á valoración e á análise da solicitude dirixida a esta comisión paritaria por Miguel Ángel Soto García, que actúa como membro desta comisión en representación de UGT, solicitude que se achega a esta acta.
Logo do oportuno debate e da exposición de posturas e pareceres por parte de todas e cada unha das representacións presentes, procede reflectir na acta o seguinte:
Primeiro. Nos puntos 1 e 2 achéganse as táboas salariais para o ano 2020.
Segundo. No punto 3 observarase o disposto neste convenio, atendendo ao artigo 19 do Real decreto 1561/1995, sobre as xornadas especiais de traballo.
Terceiro. Esta comisión acorda delegar en Ignacio Bouzada Gil, funcionario do Consello Galego de Relacións Laborais, a realización dos trámites pertinentes para o depósito, o rexistro e a publicación do contido da presente acta ante a autoridade laboral.
E non tendo máis asuntos que tratar, remata a reunión, sendo as 12.30 horas do día sinalado no encabezamento, expídese para o efecto a presente acta, que asinan todos os asistentes en proba de conformidade.
EXTRACTO da Orde do 1 de abril de 2020 pola que se modifica a Orde do 26 de decembro de 2019 pola que se establecen as bases reguladoras das axudas destinadas á elaboración de instrumentos de ordenación ou xestión forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (código de procedemento MR462B).
Consellería do Medio Rural — III. Outras disposicións — 17/04/2020

BDNS (Identif.):495309.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da Orde do 1 de abril de 2020 que modifica a Orde do 26 de decembro de 2019 pola que se establecen as bases reguladoras das axudas destinadas á elaboración de instrumentos de ordenación ou xestión forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020, cuxo texto completo se pode consultar na base de datos nacional de subvencións (http://www.pap.minhap.gob.es/bdnstrans/index).
Primeiro. Modifícase o parágrafo un do punto primeiro do extracto da Orde do 26 de decembro de 2019, que queda redactado como segue:
1.Os beneficiarios serán persoas físicas ou xurídicas que sexan titulares dos terreos obxecto da axuda, entendendo por titulares tanto propietarios como arrendatarios ou xestores.
Segundo. Modifícase o parágrafo dous do punto segundo do extracto, a que se lle engade o seguinte texto.
Serán obxecto de axuda igualmente aqueles IOXF nos que o plan especial finalizou con anterioridade ao 2019.
Terceiro. Modifícase o parágrafo dous do punto cuarto do extracto, que queda redactado como segue:
2. A intensidade da axuda para estas actuacións será do 100 %, calculándose a axuda sobre o custo real do investimento determinado na oferta máis económica das presentadas, excepto que se xustifique expresamente nunha memoria que a proposta recae nalgunha das outras, e tendo en conta o anexo II en que figura o cadro de importes máximos subvencionables por cada tipo de instrumento de ordenación e xestión forestal.
Cuarto.
Prazo de presentación de solicitudes
O prazo de presentación de solicitudes finalizará corenta e cinco días hábiles despois da publicación desta orde no
Diario Oficial de Galicia
, comezando a contar ao día seguinte ao da súa publicación.
Santiago de Compostela, 1 de abril de 2020
RESOLUCIÓN do 1 de abril de 2020 pola que se fan públicos os convenios de colaboración asinados no segundo e terceiro cuadrimestres do ano 2019.
Portos de Galicia — III. Outras disposicións — 14/04/2020

Para os efectos previstos na Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración asinados no segundo e terceiro cuadrimestre do ano 2019 e que se relacionan no anexo a esta resolución.
Santiago de Compostela, 1 de abril de 2020
RESOLUCIÓN do 2 de abril de 2020 pola que se dá publicidade das axudas concedidas ao abeiro da Resolución do 8 de agosto de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas e proxectos integrais de aforro e eficiencia enerxética para as universidades públicas de Galicia, para os anos 2019 e 2020, cofinanciadas co Fondo Europeo de Desenvolvemento Rexional, no marco do programa operativo Feder-Galicia 2014-2020.
Axencia Instituto Enerxético de Galicia — III. Outras disposicións — 20/04/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección
Publicar no
Diario Oficial de Galicia
as axudas concedidas ao abeiro da Resolución do 8 de agosto de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas e proxectos integrais de aforro e eficiencia enerxética para as universidades públicas de Galicia, cofinanciadas co Fondo Europeo de Desenvolvemento Rexional, no marco do programa operativo Feder-Galicia 2014-2020.
Santiago de Compostela, 2 de abril de 2020
RESOLUCIÓN do 8 de abril de 2020 pola que se fai público o Acordo do Consello Galego de Cooperativas do 7 de abril de 2020, polo que se autorizan as cooperativas galegas a destinaren o Fondo de Formación e Promoción Cooperativa á promoción social da comunidade para atender necesidades derivadas da pandemia ocasionada polo COVID-19.
Consellería de Economía, Emprego e Industria — III. Outras disposicións — 20/04/2020

O Consello Galego de Cooperativas, na súa reunión da Comisión Permanente do 7 de abril de 2020, adoptou o seguinte acordo:
«Autorizar, ao abeiro do artigo 68.2.f) da Lei 5/1998, do 18 de decembro, de cooperativas de Galicia, as cooperativas galegas que así o determinen en aplicación das liñas básicas fixadas polos estatutos ou pola asemblea xeral, para destinaren o Fondo de Formación e Promoción Cooperativa á promoción social da comunidade, exclusivamente durante o exercicio 2020, para atender necesidades derivadas da pandemia ocasionada polo COVID-19».
Santiago de Compostela, 8 de abril de 2020
RESOLUCIÓN do 2 de abril de 2020 pola que se dá publicidade das axudas concedidas ao abeiro da Resolución do 9 de abril de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para o ano 2019, cofinanciadas co Fondo Europeo de Desenvolvemento Rexional, no marco do programa operativo Feder-Galicia 2014-2020.
Axencia Instituto Enerxético de Galicia — III. Outras disposicións — 20/04/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedente publicarán no
Diario Oficial de Galicia
as subvencións concedidas con expresión da convocatoria, o programa o crédito orzamentario o que se imputen, beneficiario, cantidade concedida e finalidade ou finalidades da subvención.
Na súa virtude esta dirección,
1. Publicar no
Diario Oficial de Galicia
as axudas concedidas ó amparo da Resolución do 9 de abril de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, cofinanciadas co Fondo Europeo de Desenvolvemento Rexional, no marco do programa operativo Feder-Galicia 2014-2020.
2. As axudas recollidas nesta bases reguladoras, a excepción daquelas en que os beneficiarios sexan administracións públicas local ou entidades xurídicas sen ánimo de lucro que non poidan emprender actividades económicas que repercutan en terceiros, están suxeitas as condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías) publicado no DOUE L 187, do 26 de xuño de 2014.
As entidades xurídicas sen animo de lucro cando realicen actividades económicas de forma regular estarán suxeitas as condicións que se establecen no citado capítulo I do Regulamento (UE) núm. 651/2014 da Comisión, do 17 de xuño de 2014.
Santiago de Compostela, 2 de abril de 2020
RESOLUCIÓN do 11 de decembro de 2020 pola que se dispón o nomeamento dun vogal no Consello de Administración do Instituto Tecnolóxico para o Control do Medio Mariño de Galicia (Intecmar).
Instituto Tecnolóxico para o Control do Medio Mariño de Galicia — II. Autoridades e persoal — 31/12/2020

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu consello de administración. Pola súa parte, o artigo 4, número 2, do Decreto 41/2005, do 17 de febreiro, do Regulamento do Instituto Tecnolóxico para o Control do Medio Mariño de Galicia, determina que o vogal representante do persoal será nomeado polo Consello de Administración por proposta do órgano ou órganos que representan o persoal do Intecmar.
En consecuencia, por proposta do Comité de Empresa do Intecmar,
O nomeamento de Alberto Gómez Mella como vogal no Consello de Administración do Intecmar, en representación do persoal do instituto.
Santiago de Compostela, 11 de decembro de 2020
ORDE do 18 de decembro de 2020 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/12/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías,
O nomeamento de Javier Sánchez Fernández como vogal no Consello de Administración da Autoridade Portuaria de Ferrol-San Cibrao en representación do sector pesqueiro.
Santiago de Compostela, 18 de decembro de 2020
ORDE do 18 de decembro de 2020 pola que se dispón o cesamento dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/12/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Federación Galega de Confrarías,
O cesamento de María Isabel Maroño Vázquez como vogal no Consello de Administración da Autoridade Portuaria de Ferrol-San Cibrao en representación do sector pesqueiro, agradecéndolles os servizos prestados.
Santiago de Compostela, 18 de decembro de 2020
RESOLUCIÓN do 11 de decembro de 2020 pola que se dispón o cesamento dun vogal no Consello de Administración do Instituto Tecnolóxico para o Control do Medio Mariño de Galicia (Intecmar).
Instituto Tecnolóxico para o Control do Medio Mariño de Galicia — II. Autoridades e persoal — 31/12/2020

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu consello de administración. Pola súa parte, o artigo 4, número 2, do Decreto 41/2005, do 17 de febreiro, do Regulamento do Instituto Tecnolóxico para o Control do Medio Mariño de Galicia, determina que o vogal representante do persoal será nomeado polo Consello de Administración por proposta do órgano ou órganos que representan o persoal do Intecmar.
En consecuencia, por proposta do Comité de Empresa do Intecmar,
O cesamento de Jesús Adolfo Mouriño Reboredo como vogal no Consello de Administración do Intecmar, en representación do persoal do instituto, agradecéndolle os servizos prestados.
Santiago de Compostela, 11 de decembro de 2020
RESOLUCIÓN do 16 de decembro de 2020 pola que se notifican as resolucións das solicitudes de axudas para o pagamento da comisión inicial de apertura destinadas ás persoas beneficiarias dos préstamos de adianto das axudas da PAC no ano 2020.
Fondo Galego de Garantía Agraria — III. Outras disposicións — 31/12/2020

A Orde do 10 de xuño de 2020 pola que se establecen as bases reguladoras e se convocan as axudas para o pagamento da comisión inicial de apertura destinadas aos beneficiarios dos préstamos de adianto das axudas da PAC no ano 2020 (DOG núm. 114, do 12 de xuño) prevé no seu artigo 6.5 que a notificación das resolucións poderá realizarse mediante a publicación no
Diario Oficial de Galicia
, cun enlace á páxina web do Fogga.
De acordo co anterior,
Dar publicidade na web do Fogga ás listaxes das resolucións das solicitudes de axudas reguladas na Orde do 10 de xuño de 2020 pola que se establecen as bases reguladoras e se convocan as axudas para o pagamento da comisión inicial de apertura destinadas aos beneficiarios dos préstamos de adianto das axudas da PAC no ano 2020.
Na web publicaranse as listaxes de concesión e de denegación das axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se for o caso, as causas da denegación.
As persoas interesadas poden acceder á dita web no seguinte enlace para cada campaña:
https://fogga.xunta.gal/gl/pac/consultas_pac/beneficiario_de_axudas_pac
Estas axudas son financiadas pola Consellería do Medio Rural.
Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 16 de decembro de 2020
EXTRACTO da Orde do 18 de decembro de 2020 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sostible para tripulantes de buques pesqueiros cofinanciadas co Fondo Europeo Marítimo e de Pesca (FEMP) e se convocan para o ano 2021, este procedemento, tramitado como expediente anticipado de gasto (código de procedemento PE119A).
Consellería do Mar — III. Outras disposicións — 31/12/2020

BDNS (Identif:): 541629.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios das subvencións, sen prexuízo de reunir os demais requisitos establecidos nestas bases, os pescadores enrolados en buques pesqueiros ou, segundo o caso, con titulación que permita desenvolver a actividade pesqueira.
Segundo. Finalidade
As axudas terán como finalidade:
A primeira adquisición dun buque de pesca.
Terceiro. Bases reguladoras
Orde do 18 de decembro de 2020 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sostible para tripulantes de buques pesqueiros cofinanciadas co Fondo Europeo Marítimo e de Pesca (FEMP) e se convocan para o ano 2021, este procedemento, tramitado como expediente anticipado de gasto (código de procedemento PE119A).
Cuarto. Importe
Para o ano 2021 as axudas concederanse con cargo á seguinte aplicación orzamentaria que figura dotada no orzamento de gastos da Consellería do Mar para o ano 2021. O importe total máximo das subvencións que se concedan neste exercicio orzamentario é o seguinte:
Aplicación orzamentaria: 15.02.723A.780.0.
Importe: 300.000 € para a adquisición dun buque de pesca.
Quinto. Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 18 de decembro de 2020
RESOLUCIÓN do 21 de decembro de 2020, da Dirección Xeral do Patrimonio Cultural, pola que se da publicidade dunha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura, Educación e Universidade — III. Outras disposicións — 31/12/2020

– Actividade. O obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
– Natureza e alcance da xestión encomendada. Esta encomenda ten natureza intersubxectiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O prazo de execución é de seis meses e comeza o 1 de xaneiro de 2021.
– Financiamento. Esta encomenda por importe de 409.933,75 euros tramítase como expediente anticipado de gasto con cargo aos orzamentos da Comunidade Autónoma de Galicia para o ano 2021, aplicación orzamentaria 10.41.433A.640.1.
Santiago de Compostela, 21 de decembro de 2020
RESOLUCIÓN do 21 de decembro de 2020 pola que se procede á publicación da relación das/dos beneficiarias/os e do importe das axudas concedidas en virtude da Orde do 11 de setembro de 2020 pola que se establecen as bases reguladoras que rexerán as axudas destinadas ao fomento de actividades de creación-produción ou investigación con fins expositivos na área das Artes Plásticas e Visuais, e se procede á súa convocatoria para o ano 2020 (código de procedemento CT403E).
Consellería de Cultura, Educación e Universidade — III. Outras disposicións — 31/12/2020

Á vista da proposta da Secretaría Xeral de Cultura, tras o informe da Comisión Técnica de Avaliación sobre a convocatoria das axudas destinadas ao fomento de actividades de creación-produción ou investigación con fins expositivos na área de Artes Plásticas e Visuais (código de procedemento CT403E), (Orde do 11 de setembro de 2020, DOG nº 192, do 22 de setembro), esta consellería
Primeiro. Aprobar as listaxes definitivas correspondentes á adxudicación das axudas por un importe de cento cincuenta e catro mil oitocentos cincuenta e catro euros con nove céntimos (154.854,09 €) con cargo á aplicación orzamentaria 11.20.432B.770.1 dos orzamentos xerais da Comunidade Autónoma de Galicia para o ano 2020.
Segundo. Aprobar as listaxes de solicitantes excluídas/os de acordo coas causas especificadas.
Terceiro. Contra a presente resolución, que pon fin á vía administrativa, poderase recorrer potestativamente en reposición ou ben poderá ser impugnada directamente ante a orde xurisdicional contencioso-administrativo, de conformidade co previsto no artigo 123 da Lei 39/2015, do 1 de outubro, do procedemento administrativo común.
Santiago de Compostela, 21 de decembro de 2020
RESOLUCIÓN do 15 de decembro de 2020, da Dirección Xeral de Patrimonio Natural, pola que se publican as entidades beneficiarias das subvencións concedidas en virtude da Orde do 26 de decembro de 2019 pola que se establecen as bases reguladoras e a convocatoria para o ano 2020 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 28/12/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 26 de decembro de 2019 pola que se establecen as bases reguladoras e a convocatoria para o ano 2020 das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
As subvencións destináronse á restauración dos ecosistemas naturais, á posta en valor da riqueza natural e paisaxística das zonas rurais e á conservación do patrimonio inmaterial, inventarios, estudos, campañas de concienciación sobre o ambiente e actividades de información e sensibilización para a conservación do patrimonio natural dentro das reservas da biosfera.
Inclúense axudas destinadas a estudos/investimentos vinculados ao mantemento, á recuperación e á rehabilitación do patrimonio cultural e natural das poboacións, das paisaxes rurais e das zonas con alto valor natural, incluídos os seus aspectos socioeconómicos, así como as iniciativas de sensibilización ecolóxica no territorio das reservas da biosfera que responden aos criterios ou actuacións tipificados no artigo 5 da Orde do 26 de decembro de 2019, con cargo á aplicación orzamentaria 07.03.541B.760.0.
As contías e as entidades beneficiarias relaciónanse no anexo I desta resolución.
Os importes foron aprobados por Resolución da Dirección Xeral de Patrimonio Natural do día 20.8.2020.
Santiago de Compostela, 15 de decembro de 2020
ORDE do 16 de decembro de 2020 pola que se fixan as retribucións dos recadadores de zona.
Consellería de Facenda e Administración Pública — III. Outras disposicións — 30/12/2020

O ordinal 4 do artigo 29 do Decreto 51/2000, do 25 de febreiro, polo que se establece a organización recadatoria da Xunta de Galicia e o Estatuto dos recadadores de zona, indica que a Consellería de Facenda poderá revisar as retribucións dos recadadores de zona cando as circunstancias o aconsellen, en función tanto do número de documentos e o volume de débeda cargada a cada zona como dos gastos desta e as súas circunstancias obxectivas.
As actuais circunstancias económicas e a súa afectación á actividade recadatoria das oficinas recadadoras aconsellan a revisión dos axustes introducidos pola Orde do 31 de xullo de 2012 pola que se fixan as retribucións dos recadadores de zona.
Por iso, e en uso da autorización contida na disposición derradeira primeira do citado decreto,
Artigo 1
As retribucións dos recadadores de zona serán as que resulten de aplicar sobre a suma dos ingresos que sexan imputables en cada exercicio a cada zona e que corresponden a providencias de constrinximento cun importe cargado que non exceda os 500.000 euros, as seguintes porcentaxes:
– De 0 euros a 600.000 euros, o 20 %.
– De 600.000,01 euros a 1.200.000 euros, o 15 %.
– De 1.200.000,01 euros a 2.100.000 euros, o 10 %.
– De 2.100.000,01 euros a 2.400.000 euros, o 5 %.
– De 2.400.000,01 euros a 3.000.000 de euros, o 4 %.
– De 3.000.000,01 euros a 3.600.000 euros, o 3 %.
– De 3.600.000,01 euros a 4.200.000 euros, o 2 %.
– A partir de 4.200.000,01 euros, o 1 %.
Artigo 2
Nas providencias de constrinximento cun importe cargado que exceda os 500.000 euros, a retribución dos recadadores establecerase por cada valor aplicando aos ingresos que obteñan a porcentaxe do 1 %.
Artigo 3
Fíxase no 1 % a porcentaxe para satisfacer sobre o total recadado en período executivo no suposto de recompensas especiais a que se refire o artigo 33.1 do Decreto 51/2000, do 25 de febreiro, polo que se establece a organización recadatoria da Xunta de Galicia e o Estatuto dos recadadores de zona.
Artigo 4
As retribucións a que se refiren os artigos anteriores non inclúen o imposto sobre o valor engadido.
Disposición derrogatoria única
Queda derrogada a Orde do 31 de xullo de 2012 pola que se fixan as retribucións dos recadadores de zona.
Disposición derradeira única
Esta orde terá efectos desde o 1 de xaneiro de 2021.
Santiago de Compostela, 16 de decembro de 2020
CORRECCIÓN DE ERROS. Resolución do 4 de novembro de 2020 pola que se convoca o Programa de axudas para actuacións de rehabilitación enerxética en edificios existentes, con carácter plurianual (código de procedemento VI406C).
Instituto Galego da Vivenda e Solo — III. Outras disposicións — 22/12/2020

Advertido erro no anexo II da Resolución do 4 de novembro de 2020 pola que se convoca o Programa de axudas para actuacións de rehabilitación enerxética en edificios existentes, con carácter plurianual (código de procedemento VI406C), publicada no
Diario Oficial de Galicia
núm. 225, do 6 de novembro de 2020, procedese á súa substitución polo anexo II que se xunta a esta resolución.
ORDE do 3 de decembro de 2020 pola que se dá publicidade do nomeamento de Manuel Heredia Pérez como presidente da Xunta Arbitral de Consumo de Galicia.
Vicepresidencia segunda e Consellería de Economía, Empresa e Innovación — II. Autoridades e persoal — 21/12/2020

De conformidade co disposto no artigo 13.3.ñ) do Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos, correspóndelle á Dirección do Instituto Galego do Consumo e da Competencia presidir a Xunta Arbitral de Consumo de Galicia.
Segundo o artigo 13.2 do citado Decreto 118/2016, será titular da dirección a persoa que represente a titularidade da dirección xeral con competencias en materia de comercio.
Por medio do Decreto 192/2020, do 20 de novembro (DOG núm. 236, do 23 de novembro), noméase director xeral de Comercio e Consumo a Manuel Heredia Pérez.
Tendo en conta o anterior, e para cumprir o establecido no artigo 7.1 do Real decreto 231/2008, do 15 de febreiro, polo que se regula o Sistema Arbitral de Consumo, dáselle publicidade ao nomeamento de Manuel Heredia Pérez como presidente da Xunta Arbitral de Consumo de Galicia.
Santiago de Compostela, 3 de decembro de 2020
RESOLUCIÓN do 9 de decembro de 2020 pola que se dá publicidade dun encargo ao medio propio Tecnologías y Servicios Agrarios, S.A., S.M.E., M.P. (Tragsatec), para executar durante o ano 2021.
Fondo Galego de Garantía Agraria — III. Outras disposicións — 22/12/2020

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade ao seguinte encargo a medios propios coas seguintes características:
– Resolución do 29 de outubro de 2020, do director do Fogga, pola que se lle encarga ao medio propio Tecnologías y Servicios Agrarios, S.A., S.M.E., M.P. (Tragsatec), a prestación do servizo de apoio técnico para a colaboración instrumental co Fogga na xestión de axudas do programa de actuacións para a aplicación da PAC en Galicia no exercicio 2021.
– Actividade: realización dos traballos de reforzo vinculados á colaboración instrumental na xestión de axudas do programa de actuacións para a aplicación da PAC no exercicio 2021, referentes aos labores de apoio en servizos auxiliares, relativos á xestión de expedientes ou de asistencia nos controis a que está sometido o organismo pagador.
– Natureza e alcance do encargo: encargo a medio propio, ao ter a Empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o número 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 1 de xaneiro ata o 31 de decembro do ano 2021.
– Financiamento: tramitouse con cargo aos orzamentos da Comunidade Autónoma de Galicia para o ano 2021, aplicación orzamentaria 14.80.713F.640.1 e código de proxecto 2013 0002.
Santiago de Compostela, 9 de decembro de 2020
RESOLUCIÓN do 25 de novembro de 2020 pola que se publica o plan de estudos de graduado ou graduada en Creación Dixital, Animación e Videoxogos.
Universidade da Coruña — III. Outras disposicións — 10/12/2020

O grao en Creación Dixital, Animación e Videoxogos obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 18 de outubro de 2019, publicado mediante Resolución da Secretaría Xeral de Universidades do 28 de outubro de 2019 no Boletín Oficial del Estado (BOE) do 6 de novembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de graduado ou graduada en Creación Dixital, Animación e Videoxogos pola Universidade da Coruña, que se estrutura segundo consta no anexo.
A Coruña, 25 de novembro de 2020
Código RUCT: 2503862.
Plan de estudos que se inicia no curso 2019/20.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por materia.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
En 4º curso débense elixir 27 créditos optativos de entre os 72 ofertados.
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Creación Dixital, Animación e Videoxogos pola Universidade da Coruña.
CORRECCIÓN DE ERROS. Decreto 205/2020, do 3 de decembro, polo que se dispón que cese o secretario xeral do Consello Económico e Social de Galicia.
Vicepresidencia primeira e Consellería de Presidencia, Xustiza e Turismo — II. Autoridades e persoal — 09/12/2020

Advertido erro na publicación do citado decreto no Diario Oficial de Galicia número 246, do 7 de decembro de 2020, cómpre efectuar a seguinte corrección:
Na páxina 48137, onde di: «Artigo único. Que cese como secretario xeral do Consello Económico e Social de Galicia Juan José Gallego Fouz», debe dicir: «Artigo único. Que cese como secretario xeral do Consello Económico e Social de Galicia Juan José Gallego Fouz, agradecéndolle os servizos prestados».